title: Odluka Političkog i sigurnosnog odbora (ZVSP) 2015/247 od 10. veljače 2015. o imenovanju voditelja policijske misije Europske unije u Afganistanu (EUPOL AFGHANISTAN/1/2015)

text:
               17.2.2015

               HR

               Službeni list Europske unije

               L 41/24

         ODLUKA POLITIČKOG I SIGURNOSNOG ODBORA (ZVSP) 2015/247
   od 10. veljače 2015.
   o imenovanju voditelja policijske misije Europske unije u Afganistanu (EUPOL AFGHANISTAN/1/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2010/279/ZVSP od 18. svibnja 2010. o policijskoj misiji Europske unije u Afganistanu (EUPOL AFGHANISTAN) (1), a posebno njezin članak 10. stavak 1.,
   budući da:

               (1)

               Na temelju članka 10. stavka 1. Odluke 2010/279/ZVSP Vijeće je ovlastilo Politički i sigurnosni odbor, u skladu s člankom 38. trećim stavkom Ugovora, da donosi odgovarajuće odluke u svrhu političkog nadzora i strateškog usmjeravanja misije EUPOL AFGHANISTAN, uključujući odluku da imenuje voditelja misije.

               (2)

               Vijeće je 17. prosinca 2014. donijelo Odluku 2014/922/ZVSP (2) o produljenju trajanja misije EUPOL AFGHANISTAN do 31. prosinca 2016.

               (3)

               Visoki predstavnik Unije za vanjske poslove i sigurnosnu politiku predložio je imenovanje gđe Pije STJERNVALL voditeljem misije EUPOL AFGHANISTAN od 16. veljače 2015. do 31. prosinca 2015.,

         DONIO JE OVU ODLUKU:
   Članak 1.
   Gđa Pia STJERNVALL imenuje se voditeljem misije EUPOL AFGHANISTAN od 16. veljače 2015. do 31. prosinca 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 10. veljače 2015.

            Za Politički i sigurnosni odbor

            Predsjedatelj

         W. STEVENS

      (1)  SL L 123, 19.5.2010., str. 4.

      (2)  Odluka Vijeća 2014/922/ZVSP od 17. prosinca 2014. o izmjeni i produljenju Odluke 2010/279/ZVSP o policijskoj misiji Europske unije u Afganistanu (EUPOL AFGHANISTAN) (SL L 363, 18.12.2014., str. 152.).


title: Odluka Stalnog odbora država članica EFTA-e br. 1/2016/SC od 28. travnja 2016. o internoj podjeli troškova [2016/1660]

text:
               15.9.2016

               HR

               Službeni list Europske unije

               L 247/27

         ODLUKA STALNOG ODBORA DRŽAVA ČLANICA EFTA-e
   br. 1/2016/SC
   od 28. travnja 2016.
   o internoj podjeli troškova [2016/1660]
   STALNI ODBOR DRŽAVA EFTA-e
   ODLUČIO JE:
   Članak 1.
   Doprinose Islanda, Lihtenštajna i Norveške (dalje u tekstu „države članice EFTA-e”) financijskom mehanizmu EGP-a za razdoblje 2014.–2021. treba podijeliti u sedam godišnjih obroka i utvrditi na temelju članka 2.
   Članak 2.
   1.   Doprinosi država članica EFTA-e Financijskom mehanizmu EGP-a za razdoblje 2014.–2021. temelje se na njihovim bruto domaćim proizvodima (BDP).
   2.   Doprinos za određenu financijsku godinu t svake članice EFTA-e treba se temeljiti na raspoloživim podacima o BDP-u za godinu t – 2 i odgovarati udjelu BDP-a (t – 2) te zemlje članice u ukupnom BDP-u (t – 2) država članica EFTA-e.
   3.   Odgovarajuće podatke o BDP-u na kojima se trebaju temeljiti doprinosi za određenu godinu t svake godine podnose sve zemlje članice EFTA-e do 1. ožujka. Odnose se na godinu t – 2.
   4.   Doprinosi se izražavaju u eurima.
   Članak 3.
   Pristupanje pojedine države članice EFTA-e EU-u ne utječe na njezinu obvezu doprinosa Financijskom mehanizmu EGP-a za razdoblje 2014.–2021. u skladu s ovom Odlukom.
   Članak 4.
   Ova Odluka proizvodi učinke od dana stupanja na snagu ili od dana privremene primjene pravnog akta o osnivanju financijskog mehanizma EGP-a za razdoblje 2014.–2021.
   Članak 5.
   Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

      Sastavljeno u Bruxellesu 28. travnja 2016.

            Za Stalni odbor

            Predsjednik

         Kurt JÄGER

            Glavni tajnik

         Kristinn F. ÁRNASON

      PRILOG
      Stalni odbor slaže se da se, prije okončanja mogućih pregovora o financijskim doprinosima nakon 2021., a radi smanjivanja gospodarskih i socijalnih razlika u EGP-u, preispita mehanizam podjele troškova kako bi se BDP zamijenio BND-om kao temelj za izračun.


title: Odluka Vijeća od 27. ožujka 2017. o novom sastavu Upravnog odbora Europskog centra za razvoj strukovnog osposobljavanja

text:
               31.3.2017

               HR

               Službeni list Europske unije

               C 101/4

         ODLUKA VIJEĆA
   od 27. ožujka 2017.
   o novom sastavu Upravnog odbora Europskog centra za razvoj strukovnog osposobljavanja
   (2017/C 101/06)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir imenovanje koje je predložila portugalska vlada,
   budući da:

               (1)

               Svojim odlukama od 14. srpnja 2015. (2) i 14. rujna 2015. (3) Vijeće je imenovalo članove upravnog odbora Europskog centra za razvoj strukovnog osposobljavanja na razdoblje od 18. rujna 2015. do 17. rujna 2018.

               (2)

               Mjesto člana u Upravnom odboru Centra u kategoriji predstavnikâ vlada za Portugal postalo je slobodno ostavkom gđe Isilde FERNANDES.

               (3)

               Članovi upravnog odbora navedenog centra trebali bi biti imenovani do kraja tekućeg mandata koji istječe 17. rujna 2018.,

         DONIJELO JE OVU ODLUKU:
   Članak 1.
   Sljedeća osoba imenuje se članom Upravnog odbora Europskog centra za razvoj strukovnog osposobljavanja do kraja njegova mandata koji traje do 17. rujna 2018.:
   PREDSTAVNICI VLADA:

               PORTUGAL

               g. Fernando CATARINO JOSÉ

         Članak 2.
   Ova se Odluka u informativne svrhe objavljuje u Službenom listu Europske unije.

      Sastavljeno u Bruxellesu 27. ožujka 2017.

            Za Vijeće

            Predsjednik

         C. ABELA

      (1)  SL L 39, 13.2.1975., str. 1.

      (2)  SL C 232, 16.7.2015., str. 2.

      (3)  SL C 305, 16.9.2015., str. 2.


Važna pravna obavijest

|

2013/362/EU: Odluka Europske središnje banke od 21. lipnja 2013. (ESB/2013/20)

Službeni list L 187  06/07/2013 Str. 0025 - 0026

		Odluka Europske središnje bankeod 21. lipnja 2013.(ESB/2013/20)(2013/362/EU)Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.--------------------------------------------------


title: Odluka Vijeća (EU) 2015/1036 od 7. svibnja 2015. o potpisivanju, u ime Europske unije, i privremenoj primjeni Sporazuma između Europske unije i Nezavisne Države Samoe o izuzeću od obveze posjedovanja vize za kratkotrajni boravak

text:
               3.7.2015

               HR

               Službeni list Europske unije

               L 173/55

         ODLUKA VIJEĆA (EU) 2015/1036
   od 7. svibnja 2015.
   o potpisivanju, u ime Europske unije, i privremenoj primjeni Sporazuma između Europske unije i Nezavisne Države Samoe o izuzeću od obveze posjedovanja vize za kratkotrajni boravak
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 77. stavak 2. točku (a) u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Uredbom (EU) br. 509/2014 Europskog parlamenta i Vijeća (1) upućivanje na Nezavisnu Državu Samou prebačeno je iz Priloga I. u Prilog II. Uredbi Vijeća (EZ) br. 539/2001 (2).

               (2)

               Uz to upućivanje na Nezavisnu Državu Samou priložena je bilješka u kojoj se navodi da se izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Europskom unijom.

               (3)

               Vijeće je 9. listopada 2014. donijelo odluku kojom ovlašćuje Komisiju za otvaranje pregovora s Nezavisnom Državom Samoom o sklapanju sporazuma između Europske unije i Nezavisne Države Samoe o izuzeću od obveze posjedovanja vize za kratkotrajni boravak („Sporazum”).

               (4)

               Pregovori o Sporazumu otvoreni su 19. studenoga 2014. te su uspješno zaključeni njegovim parafiranjem, putem razmjene pisama, 15. prosinca 2014.

               (5)

               Sporazum bi trebalo potpisati, a izjave priložene Sporazumu trebalo bi odobriti u ime Unije. Sporazum bi se trebao primjenjivati privremeno od dana njegova potpisivanja, do završetka postupaka potrebnih za njegovo formalno sklapanje.

               (6)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (3); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

               (7)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (4); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije, Sporazuma između Europske unije i Nezavisne Države Samoe o izuzeću od obveze posjedovanja vize za kratkotrajni boravak („Sporazum”), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Izjave priložene ovoj Odluci odobravaju se u ime Unije.
   Članak 3.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 4.
   Sporazum se privremeno primjenjuje od dana njegova potpisivanja (5), do završetka postupaka potrebnih za njegovo sklapanje.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 7. svibnja 2015.

            Za Vijeće

            Predsjednik

         E. RINKĒVIČS

      (1)  Uredba (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 149, 20.5.2014., str. 67.).

      (2)  Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SL L 81, 21.3.2001., str. 1.).

      (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

      (4)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

      (5)  Glavno tajništvo Vijeća objavit će datum potpisivanja Sporazuma u Službenom listu Europske unije.


title: 2013/138/EU: Odluka Vijeća od 18. ožujka 2013. o utvrđivanju stajališta koje se u ime Europske unije mora zauzeti u Međunarodnom vijeću za žitarice u pogledu produljenja Konvencije o trgovini žitaricama iz 1995.

text:
               03/Sv. 070

               HR

               Službeni list Europske unije

               202

         32013D0138

               L 077/1

               SLUŽBENI LIST EUROPSKE UNIJE

               18.03.2013.

         ODLUKA VIJEĆA
   od 18. ožujka 2013.
   o utvrđivanju stajališta koje se u ime Europske unije mora zauzeti u Međunarodnom vijeću za žitarice u pogledu produljenja Konvencije o trgovini žitaricama iz 1995.
   (2013/138/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   Konvencija o trgovini žitaricama iz 1995. sklopljena je Odlukom Vijeća 96/88/EZ (1) i redovito se produljivala za daljnja razdoblja od dvije godine. Ta je Konvencija zadnje produljena odlukom Međunarodnog vijeća za žitarice u lipnju 2011. i ostaje na snazi do 30. lipnja 2013. Daljnje je produljenje u interesu Unije. Stoga bi Komisiju, koja predstavlja Uniju u Međunarodnom vijeću za žitarice, trebalo ovlastiti da glasuje za takvo produljenje,
   DONIJELO JE OVU ODLUKU:
   Članak 1.
   Stajalište koje se mora zauzeti u ime Europske unije u Međunarodnom vijeću za žitarice jest da se glasuje za produljenje Konvencije o trgovini žitaricama iz 1995. za sljedeće razdoblje do dvije godine.
   Komisija se ovlašćuje da izrazi to stajalište u Međunarodnom vijeću za žitarice.
   Članak 2.
   Ova Odluka stupa na snagu na dan njezina donošenja.

      Sastavljeno u Bruxellesu 18. ožujka 2013.

            Za Vijeće

            Predsjednik

         S. COVENEY

      (1)  SL L 21, 27.1.1996., str. 47.


title: Odluka Komisije оd 5. svibnja 2014. o imenovanju osam članova Europskog savjetodavnog odbora za statistiku

text:
               8.5.2014

               HR

               Službeni list Europske unije

               C 138/2

         ODLUKA KOMISIJE
   оd 5. svibnja 2014.
   o imenovanju osam članova Europskog savjetodavnog odbora za statistiku
   (2014/C 138/02)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku br. 234/2008/EZ Europskog parlamenta i Vijeća od 11. ožujka 2008. o osnivanju Europskog savjetodavnog odbora za statistiku i stavljanju izvan snage Odluke Vijeća 91/116/EEZ (1), a posebno njezin članak 4. stavak 1. točku (a),
   nakon savjetovanja s Vijećem,
   nakon savjetovanja s Europskim parlamentom,
   budući da:

               (1)

               Europski savjetodavni odbor za statistiku sastoji se od 24 člana.

               (2)

               U skladu s člankom 4. stavkom 1. Odluke br. 234/2008/EZ, 8 članova imenuje Komisija, nakon savjetovanja s Europskim parlamentom i Vijećem.

               (3)

               Države članice Komisiji su dostavile popis kandidata s priznatim kvalifikacijama u području statistike.

               (4)

               Imenovanjem tih osam članova Komisija je nastojala osigurati da oni ravnomjerno predstavljaju korisnike, ispitanike i druge dionike u području statistike Zajednice (uključujući znanstvenu zajednicu, socijalne partnere i civilno društvo).

               (5)

               Pričuvni popis sastavlja se za uporabu u slučaju ostavke ili neočekivane nedostupnosti imenovanih članova. Pri izboru iz pričuvnog popisa nastoji se održati ravnoteža između skupina korisnika.

         DONIJELA JE OVU ODLUKU:
   Članak 1.
   Osobe navedene u Prilogu ovime se imenuju članovima Europskog savjetodavnog odbora za statistiku na mandat od pet godina.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 5. svibnja 2014.

            Za Komisiju

            Predsjednik

         José Manuel BAROSSO

      (1)  SL L 73, 15.3.2008., str. 13.

      PRILOG
      Axel Börsch-Supan
      Maria João Casanova de Araújo e Sá Valente Rosa
      Tasos C. Christofides
      Irena Kotowska
      Frances Ruane
      Lena Sommestad
      Ineke Stoop
      Ildefonso Villàn Criado

         Pričuvni popis

      Asta Manninen
      Audroné Jakaitiene
      Mojca Bavdaž
      Sotiris Nikas
      Roxane Silbermann